11. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 181051/2079/78 της 14/22 Δεκ.  1978  (ΦΕΚ Β΄ 1135) Περί πινάκων ουσιών των οποίων απαγορεύεται απόρριψη στη θάλασσα. Έχοντας υπόψη: Τα άρθρ.4 παρ. (1) (β) και 13 παρ. 1 του Νόμ. 743/77 «περί προστασίας του Θαλασσίου Περιβάλλοντος και ρυθμίσεως συναφών θεμάτων» (ΦΕΚ 319 Α/ 17.10.77), αποφασίζουμε: Καθορίζουμε τις ουσίες των οποίων απαγορεύεται η απόρριψη στη θάλασσα, ως εξής: Α)Ουσίες των οποίων η απόρριψη απαγορεύεται Αλογονούχοι οργανικές ενώσεις Υδράργυρος και ενώσεις αυτού Κάδμιο και ενώσεις αυτού Οργανοπυριτικές ενώσεις Μη αποσυντιθέμενα πλαστικά και άλλα μη αποσυντιθέμενα υλικά π.χ. δίχτυα, σχοινιά που δυνατόν να επιπλέουν ή να παραμένουν αιωρούμενα εντός της θαλάσσης κατά τρόπον που να παρεμποδίζουν την αλιεία, την ναυσιπλοΐα, ή τις άλλες νόμιμες χρήσεις της θαλάσσης. Αργό πετρέλαιο, πετρέλαιο εξωτερικής καύσεως, βαρύ πετρέλαιο εσωτερικής καύσεως, λιπαντέλαια, υγρά υδραυλικών φρένων και οιοδήποτε μίγμα εξ αυτών. Υψηλής ραδιενέργειας ραδιενεργά κατάλοιπα ή άλλα υψηλής ραδιενεργείας ραδιενεργά υλικά καθοριζόμενα υπό αρμοδίου οργάνου, σαν μη απορρίψιμα στη θάλασσα για λόγους δημοσίας υγείας, βιολογικούς κλ.π. Ενώσεις οξέων και βάσεων, τέτοιας συνθέσεως και ποσότητος ώστε να δύνανται να βλάψουν την ποιότητα του θαλασσίου περιβάλλοντος. Υλικά υπό οιαδήποτε μορφή (στερεά, υγρά, ημίρευστα, ή ζώντα) που παράγονται για βιολογικό πόλεμο. Τ’ ανωτέρω δεν εφαρμόζονται για ουσίες που γίνονται γρήγορα αβλαβείς με φυσικές, χημικές ή βιολογικές διεργασίες εφ’ όσον: Δεν καθιστούν ανουσίους για βρώση τους θαλασσίους οργανισμούς. Δεν θέτουν σε κίνδυνο την υγεία του ανθρώπου ή των ζώων. Β)Ουσίες για την απόρριψη των οποίων σε κάθε περίπτωση απαιτείται ειδική άδεια της Αρχής μετά προηγουμένη προσεκτική εξέταση. Οργανικές ενώσεις του πυριτίου. Κυανούχα και φθοριούχα παράγωγα Φυτοφάρμακα-εντομοκτόνα και παράγωγα αυτών μη καλυπτόμενα από την ανωτέρω ομάδα (Α). Συνθετικές οργανικές χημικές ουσίες εκτός από τις ανωτέρω αναφερόμενες, που δυνατόν να επιδράσουν δυσμενώς επί των θαλασσίων οργανισμών ή να τους καταστήσουν ανούσιους για βρώση. Δοχεία, άχρηστα μέταλλα και άλλα χύδην απορρίμματα τα οποία δυνατόν ν’ αποτελέσουν εμπόδια για την αλιεία και την ναυσιπλοΐα. (Μετά τη σελ. 164,64) Σελ. 164,65 Τεύχος 705-Σελ. 121 Πρόληψη ρύπανσης της θάλασσας 19.Β.ζ.9-11 Ουσίες που παρ’ όλο, ότι δεν είναι τοξικές δύνανται ν’ αποβούν επιβλαβείς, λόγω των απορριπτομένων ποσοτήτων των, ή τέτοιες που να θέσουν σε κίνδυνο την ανθρώπινη ζωή ή τους θαλασσίους οργανισμούς ή να παρεμποδίσουν την ναυσιπλοΐα. Ραδιενεργά απόβλητα ή άλλα ραδιενεργά υλικά μη περιλαμβανόμενα στην ομάδα (Α). Για την έκδοση αδείας απορρίψεως αυτών πρέπει πρώτα να λαμβάνονται υπ’ όψει οι προτάσεις των αρμοδίων Οργάνων (Κ.Π.Ε. ΔΗΜΟΚΡΙΤΟΣ). Προκειμένου να εκδοθεί άδεια απορρίψεως των ουσιών της ομάδος (Β) πρέπει να λαμβάνονται υπ’ όψη από την Αρχή τα εξής: Ι.Χαρακτηριστικά και σύσταση υλικού Συνολική ποσότητα και μέσος όρος συνθέσεως του προς απόρριψη υλικού (π.χ. κατ’ έτος). Κατάσταση (π.χ. Στερεόν, λασπώδες, υγρό ή αέριο). Ιδιότητες: φυσικές (π.χ. διαλυτότητα και πυκνότητα), χημικές και βιοχημικές (π.χ. απαιτούμενο οξυγόνο, θρεπτική ικανότητα) και βιολογικές (π.χ. παρουσία ιών, βακτηριδίων, ζυμομυκήτων, παρασίτων). Τοξικότητα Ανθεκτικότητα: φυσική, χημική και βιολογική. Προσθετικότητα και μετασχηματισμός βιολογικών υλών ή καταλοίπων. Επιδεικτικότητα σε φυσικές, χημικές και βιοχημικές αλλαγές και αντιδράσεις εις το υδάτινο περιβάλλον με άλλα διαλελυμένα οργανικά και ανόργανα υλικά. Πιθανότης προκλήσεως μολύνσεως ή άλλων αλλαγών που ελαττώνουν την εμπορικότητα των πόρων (ιχθείς, οστρακοειδή κ.λ.π.). ΙΙ.Χαρακτηριστικά Τοποθεσίας Απορρίψεως και Μέθοδος Εναποθέσεως. Τοποθεσία (π.χ. συντεταγμένες της περιοχής απορρίψεως, βάθος και απόσταση από την ακτή) θέση σε σχέση προς τις άλλες περιοχές αλιείας και εκμεταλλευσίμων πόρων. Ρυθμός απορρίψεως ανά ωρισμένες περιόδους (π.χ. ποσότης ανά ημέρα, εβδομάδα, μήνα). Μέθοδοι συσκευασίας και περιορισμού, εάν υφίστανται. Αρχική αραίωση επιτευχθείσα δια προταθείσης μεθόδου αποδεσμεύσεως, ειδικώς δια της ταχύτητος του πλοίου. Χαρακτηριστικά διασποράς (π.χ. επιδράσεως ρευμάτων, παλίρροιας και αέρος επί της οριζοντίας μεταφοράς και της καθέτου αναμίξεως). Χαρακτηριστικά του ύδατος (π.χ. θερμοκρασία PH, περιεκτικότης εις άλας διαχωρισμός εις στρώματα οξυγόνου - δείκτες της ρυπάνσεως - διαλελυμένον οξυγόνον (DO), χημικώς απαιτούμενον οξυγόνο (COD),βιολογικώς απαιτούμενον οξυγόνον (ΒΟD), παρουσία αζώτου οργανικού, υπό μορφήν  Σελ. 164,66 Τεύχος 705-Σελ. 122 αλάτων ανοργάνων οξέων, περιλαμβάνον και την αμμωνία, αιωρούμενα υλικά, άλλες θρεπτικές ύλες και παραγωγικότης. Χαρακτηριστικά του βυθού (π.χ. τοπογραφία, γεωχημικά και γεωλογικά χαρακτηριστικά και βιολογική παραγωγικότης). Ύπαρξη και επιπτώσεις άλλων απορρίψεων πραγματοποιηθεισών εις την περιοχήν της απορρίψεως (π.χ. ενδείξεις υπάρξεως βαρέων μετάλλων και περιεκτικότης εις οργανικόν άνθρακα). Κατά την έκδοση αδείας για απόρριψη πρέπει να εξετάζεται πόσο υφίσταται, κατάλληλη επιστημονική βάση, για την εκτίμηση των επιπτώσεων της απορρίψεως στην εν λόγω περιοχή, σύμφωνα προς τις ανωτέρω προβλέψεις και λαμβανομένων υπόψη των εποχιακών μεταβολών. ΙΙΙ.Γενικές Απόψεις και Συνθήκες Πιθανές επιπτώσεις στο φυσικό κάλλος (π.χ. παρουσία επιπλέοντος ή βυθισμένου υλικού, θολερότης, απαράδεκτος οσμή, αποχρωματισμός και άφρισμα). Πιθανές επιπτώσεις επί της θαλασσίας ζωής, των ιχθύων και οστρακοειδών των αλιευμάτων, της συγκομιδής θαλασσίων φυτών και καλλιεργείας αυτών. Πιθανές επιπτώσεις επί άλλων χρήσεων της θαλάσσης (π.χ. χειροτέρευση της ποιότητος του ύδατος για βιομηχανική χρήση, διάβρωση υποβρυχίων κατασκευών, παρεμβολή επιπλεόντων υλικών στην κίνηση των πλοίων, παρεμπόδιση της αλιείας ή ναυσιπλοΐας με την εναπόθεση απορριμμάτων ή στερεών αντικειμένων επί του βυθού της θαλάσσης και προστασία των περιοχών ειδικής σημασίας για επιστημονικούς σκοπούς και σκοπούς διατηρήσεώς των). Πρακτική δυνατότης υπάρξεως εναλλακτικών μεθόδων της εις ξηράν επεξεργασίας, εναποθετήσεως, εξαλείψεως, ή επεξεργασίας ώστε το υλικόν να γίνει ολιγώτερον επιβλαβές προκειμένου να απορριφθεί στη θάλασσα. Η απόφαση αυτή να δημοσιευθεί στη Εφημερίδα της Κυβερνήσεως. 19.Β.ζ.11 Πρόληψη ρύπανσης της θάλασσας